Vabamu kogude moodustamisega alustati 1998. aastal. Nüüdseks on muuseumi kogudesse aastate jooksul kogunenud üle 40 000 museaali. Jagame teiega esemeid, mis on seotud olulisemate sündmuste ja teemadega Eesti ajaloos 20. sajandi teisel poolel. Need esemed, väikestest rinnamärkidest kuni põgenikepaadini, jutustavad lugusid, kuidas eestlased raske aja kiuste hakkama said ega kaotanud lootust vabadusele ning omariiklusele.
#000000
Alljärgnevalt anname oma lugusid jutustavate esemete abil ülevaate 1980ndatest Eesti NSVs ehk perioodist, mil Nõukogude Liit juba igast nurgast kärisedes tegi veel viimaseid jõupingutusi liiduvabariikide enda haardes hoidmiseks.
#000001
Vaade ENSV ellu läbi telekanali
#000002
Noored, kes pole elanud Nõukogude Liidus, saavad tollasest eluolust realistliku ja tragikoomilise pildi ETV seriaalist “ENSV”
#000003
Põhjaliku ja faktiküllase ajaloolise ülevaate nõukogude okupatsiooniaja majandusest ja elukorraldusest saab raamatust “Nõukaaeg”
#000007
​​Leonid Brežnev (1906–1982) oli Nõukogude Liidu poliitik ja riigijuht. Brežnev oli NLKP Keskkomitee esimene sekretär aastatel 1964–1966 ja peasekretär aastatel 1966–1982 ning NSV Liidu Ülemnõukogu Presiidiumi esimees aastatel 1960–1964 ja 1977–1982.
#000012
Aastast 1960 oli Brežnev NSV Liidu Ülemnõukogu Presiidiumi esimehe ametikohal. 1963. aastal naasis ta sekretariaati ja osales Nikita Hruštšovi kukutamises. 1964. aastal valiti Brežnev Hruštšovi asemele NLKP KK peasekretäriks ning ta hakkas valitsema konservatiivset ja konsensuslikku koalitsiooni.
#000015
Kui välispoliitikas oli Brežnevi aeg suhteliselt edukas – 1968. aasta Praha kevade mahasurumine, 1975. aasta Helsingi protokollile allakirjutamine ja 1980. aasta Moskva olümpiamängud –, siis majanduses toimus järkjärguline stagneerumine. 1970ndate lõpuks oli Brežnevi töövõime varem läbi elatud haiguse tagajärjel tugevalt halvenenud ning oma elu viimasel kahel aastal oli ta praktiliselt töövõimetu.
#000016
Brežnevi valitsusaja lõppu hakatigi nimetama stagnatsiooniajaks, mil värviliste plakatite abil üritati inimesteni üldise mandumise taustal viia sütitavaid propagandasõnumeid. Antud juhul trükiti plakatile jupp Brežnevi 21. oktoobril 1980 peetud kõnest NLKP Keskkomitee pleenumil: „Seltsimehed! Meile kõigile on selge, et rahva heaolu tõstmine pole mõeldav majanduse efektiivsuse suurendamiseta ja kogu ühiskondliku tootmise intensiivistamiseta!”
#000017
Plakatit trükiti 4000 tükki, tüki hind oli 10 kopikat. Plakatit oli võimalik kokku voltida selliselt, et tekstist jäi näha vaid osa: „Seltsimehed! Meile kõigile on selge, et rahva heaolu tõstmine pole mõeldav L. Brežnev Kõne NLKP Keskkomitee pleenumil. 21. oktoobril 1980”.
#000018
Suhkrut sai osta vaid talongide eest
#000020
1980ndate lõpuks oli Nõukogude Liidus rakendatud plaanimajandus kokku kukkunud. Turumajandusele ülemineku aastail 1989–1991 polnud Eestis poodidest praktiliselt mitte midagi osta, kõikjal haigutasid vaid tühjad riiulid. Vähese olemasoleva kauba õiglaseks jaotamiseks tarbijate vahel mõeldi 1989. aasta lõpuks välja talongisüsteem, mille kasutamist jätkati kuni Edgar Savisaare valitsuse ametisse asumiseni 1992. aastal.
#000021
Gorbatšov ei toetanud küll isiklikult Eesti iseseisvumist, kuid kaks tema algatatud initsiatiivi – perestroika (uutmine) ja glasnost (avalikustamine) – rajasid teed sündmustele, mis viisid iseseisvuse taastamiseni.
#000025
Gorbatšov ja tema abikaasa Raissa viibisid Eestis kolm päeva. Nende külaskäik algas Lenini memoriaalile lillede asetamisega, seejärel külastati tekstiilivabrikut Marat, Tallinna Polütehnilist Instituuti ja Tallinna raekoda. Gorbatšov pidas ka kõne Eesti komsomoli (partei noorteorganisatsiooni) kümnendal kongressil, kus kogemata nimetas eestlasi noorteks lätlasteks. Ta kohtus kommunistliku partei veteranide esindajatega ning ajas ka tänaval tavainimestega juttu.
#000026
Teisel päeval viidi Gorbatšovid Paide rajooni 9. Mai nimelisse kolhoosi, kus muu hulgas tehti üllatusvisiit perekond Poomide koju, et näidata parteijuhile, kuidas kohalikud kolhoosnikud elavad.
#000027
„Sain oma elu suurima ehmatuse osaliseks, kui nägin meie maja ees peatumas autokolonni,” jutustas hiljem pereema Leini Poom. Tema jaoks oli see külastus nii suur ehmatus, et esimese reaktsioonina üritas ta tagaukse kaudu põgeneda. Sensatsiooniline lühivisiit jõudis hiljem ka Moskva ajalehtede esikülgedele.
#000028
Eesti saared olid nõukogude ajal paigad, kuhu pääsemine oli üsna raske või sootuks keelatud, sest tegemist oli piiritsooniga. Seega pääses Saaremaale vaid lubade ja hiljem külaliskaartide olemasolul. Sissesõitu saartele reguleerisid rajooni täitevkomiteed.
#000029
1988. aastal kinnitasid Kingissepa, Haapsalu ja Hiiumaa rajooni täitevkomiteed ühised eeskirjad piiritsooni sissesõiduks. Piiratud sissesõidu ajal tuli Kuivastus koos passiga esitada kas külaliskaart, puhke-, turismi- või ravituusik, komandeerimistunnistus, telegramm matusele sõidu või raske haige külastamise kinnitamiseks või õpilaspilet nendel, kes õppisid rajoonist väljaspool.
#000030
Kakskeelne külaliskaart nr 7970 sõiduks Kingissepa rajooni (tänane Saare maakond) on välja antud vahemikuks 15.06–15.07.1988 Valter Olonenile, keda kutsus külla saarlane Silja Tammeleht.
#000031
Soome TV oli eestlastele aken maailma
#000033
Paljude eestlaste jaoks oli Soome televisiooni vaatamine külma sõja ajal ainus aken läänemaailma ja võimalus piiluda raudse eesriide taha. Tõsi küll, Soome televisioon oli nähtav vaid Põhja-Eestis ja telepildi kvaliteet sõltus sageli ilmast või nõukogude segajate tööst.
#000034
Soomlased olid vägagi teadlikud, milline sõõm värsket õhku oli nende teleprogramm naabritele Soome lahe vastaskaldal, seega hakati 1980ndatel Põhja-Eesti elanikeni toimetama järgmise nädala detailseid telekavasid. Neid trükiti siin hoogsalt kirjutusmasinatega ümber ja levitati või müüdi põrandaaluse materjalina nii tuttavatele kui ka võõrastele salaja edasi.
#000035
Okupatsioonide ja vabaduse muuseumi Vabamu kogu
#000039
We will send you a nice lettter once per week. No spam
#000040